open-index/open-wikipedia-markdown huggingface dataset:
Yasodharman

**Yasodharman** ili **Yashôdharman ([[Devanagari]]:यशोधर्मा)** bio je kralj područja Malwa u centralnoj Indiji u prvim decenijama 6. vijeka. O njemu postoje relativno oskudni podaci, ali legende govore da je bio princ koji je izgubio kraljevstvo, te ga je u šumi spasila djevojka i savjetima mu pomogla da stvori novu vojsku. S njome je godine 528. porazio Mihirakulu, kralja naroda Huna (Indo-Heftaliti) koji su napadali Indiju nakon propasti Gupta Carstva. Četiri godine kasnije je povodom te pobjede dao podići tri stupa, na kojima tvrdi da mu se vlast prostirala od Himalaja na sjeveru do Travancorea na jugu; većina historičara je skeptična prema tim navodima. Vladar države Magadha na istoku je opisan kao njegov prijatelj.

## Vanjske veze
* Bijayagadh Stone Pillar Inscription of Vishnuvardhana 
* Mandasor Pillar Inscription of Yashodharman
Akreditiv

**Akreditiv** ili **dokumentarni akreditiv** je jedan od najsigurnijih (zbog toga i najviše uporabljavanih) instrumenata plaćanja u međunarodnim razmjerima, a posebice u vanjskotrgovinskoj razmeni. Plaćanja dokumentarnim akreditivom smatraju se sigurnim i prihvatljivim za sudionike u platnom prometu je pružaju zaštitu interesa i kupcu i prodavaču, veću nego drugi instrumenti plaćanja.

## Načelo naplate akreditivom
Kao i bilo koji drugi instrument plaćanja akreditiv se najprije treba dogovoriti i naznačiti u ugovoru kao sredstvo osiguranja i plaćanja. Osobe koje se pojavljuju u ovom poslu su kupac, banka i prodavač. Kupac prije izvršenja ugovora stavlja na raspolaganje svojoj banci ugovoreni iznos novce i daje nalog za otvaranje akreditiva u korist svog poslovnog partnera, prodavača. Poslije otvaranja akreditiva banka kupca dostavlja prodavaču, isporučitelju robe, izvozniku ili njegovoj poslovnoj banci obavijest o otvaranju akreditiva, što ujedno znači da će sredstva iz akreditiva staviti na raspolaganje prodavaču pošto ispuni svoje ugovorom preuzete obveze, tj. isporuči robu i dostavi dokumente.
Aktiva

**Aktiva** predstavlja u bilanci protustavku pasivi i prikazuje imovinu tvrtke. Sastoji se od dvije temeljne grupe imovnih česti:
* osnovna sredstva (zgrade, strojevi, zemljišta ali i financijska ulaganja trajnog karaktera kao investicije ili kupljeni udjeli u drugim tvrtkama.) Uz to, u osnovna sredstva se ubrajaju i neka nematerijalna prava koja su kupljena, kao što su licence, patenti ali i na tržištu dokazane marke ili neke specifične sposobnosti ili znanja koja posjeduje poduzeće.
* obrtna sredstva (gotovina, potraživanja, sirovine, poluproizvodi, gotova roba)

Vidi i:
* Bilanca
* Pasiva
Bilans stanja

**Bilanca** je sustavni pregled imovine, kapitala i obveza na određeni datum. Sastoji se od dva sastavna dijela, aktive i pasive.

Bilanca je jedan od pet financijskih izvještaja koje obvezno godišnje sastavljaju trgovačka društva. Bilanca pokazuje financijski položaj društva, imovinu kojom rapolaže društvo, obveze društva i vlasničku glavnicu.

Osnovno pravilo bilance je ujednačenost aktive i pasive i to tako da aktiva prikazuje imovinu po njenim vrstama i likvidnosti (unovčivosti), a pasiva prikazuje izvore, po njihovim vrstama i ročnosti, tj. pasiva odgovara na pitanje iz kojih izvora je stečena ukupna imovina društva, iz vlastitih ili tuđih izvora i koliko su trajni ti izvori.

Takozvano zlatno pravilo financiranja upućuje da imovinu dugog roka upotrebe (primjerice nekretnine i opremu) treba financirati izvorima isto tako dugog roka dospijeća. Financiranje suprotno ovom pravilu dovodi do nemogućnosti izmirivanja obveza o njihovu roku tj. dovodi do insolventnosti društva.

## Povezano
* Aktiva
* Pasiva
Pasiva

**Pasiva** je protustrana ili protustavka aktivi kod izrade bilance. 

Pasiva se u najvažnijem sastoji od:

* vlastitog kapitala 
* tuđeg kapitala i 
* rezerviranih sredstava.

Pri tome je tuđi kapital pretežno u obliku zajma ili kredita, dok su rezervirana sredstva oblik vlastitog ili tuđeg kapitala za koji se unaprijed zna da će u idućem razdoblju biti angažiran u obavljanju gospodarske djelatnosti.

Vidi i:
* Aktiva
* Bilanca
Licenca

**Licenca** ili **licencija** (njem. *Lizenz* < lat. *licentia*: sloboda, dozvola), pravo iskorištavanja predmeta licencije tijekom određenog vremena. Postupak stjecanja licencije zove se *licenciranje*. Do licencije dolazi ukoliko nositelj prava odluči ugovorom o licenciji u cijelosti ili djelomično prenijeti pravo upotrebe predmeta licence na drugog vlasnika. Predmet ugovora o licenciji mogu biti modeli, izumi, ideje, patenti, uzorci, znanje, robne marke i zaštitni znakovi.

Kupac licencije može zasnivati daljnji razvoj svog poslovanja na tehničkim, tehnološkim, organizacijskim, menadžerskim i inim iskustvima, znanjima i vještinama tržišno etabliranih poslova prodavatelja licencije. Na taj način kupac licencije smanjuje moguće rizike. Ugovor o licenciji uvijek se zaključuje u pisanom obliku.

## Vrste licencija

Razlikujemo: ugovornu, prisilnu te zakonsku licenciju.
* *Ugovorna* licencija može biti isključiva ili neisključiva te prostorno ograničena ili prostorno neograničena.
* *Neisključiva* licencija je licencija kojom je stjecatelj licencije stekao pravo iskorištavanja patenta, pri čemu je davalac licencije zadržao pravo bilo sam iskorištavati patent ili to pravo ustupiti trećoj osobi ili osobama.
* *Isključiva* licencija mora biti izričito ugovorena, a davatelj licencije u tom slučaju ne može ni u kojem obliku sam iskorištavati predmet licencije, niti njegove pojedine dijelove, niti to povjeriti nekome drugom u granicama prostornog važenja licencije.

Prostorna ograničenost licencije može se ugovoriti ako to nije protivno Hrvatskom Ustavu i zakonima. Ako se ništa ne ugovori, licencija se smatra prostorno neograničenom.

Podlicencija omogućuje korisniku licencije da uz naknadu ustupi pravo dotične licencije i drugim korisnicima. Stjecatelj neisključive licencije za osnivanje podlicencije treba pristanak davatelja licencije, dok stjecatelju isključive licencije takav pristanak ne treba.

Prisilnu licenciju izdaje nadležni sud u slučaju nedovoljnog iskorištavanja patenta bilo kojoj osobi koja podnese zahtjev za prisilnu licenciju.

Zakonsku licenciju država daje sama sebi na temelju zakonskih propisa radi stvaranja monopola u određenim proizvodnim područjima.

## Povezano

* licentia poetica
* softverska licencija
* vlasnička licencija
* liječnička licencija
Aktivni vrijednosni papiri

**Aktivni vrijednosni papiri** (engl. *active securities*) jesu vrijednosni papiri koji se kontinuirano, iz dana u dan, kupuju i prodaju na organiziranim tržištima kapitala. Vrijednosni papiri koji imaju aktivno tržište, utrživi vrijednosni papiri. Radi se o likvidnim vrijednosnim papirima čija je karakteristika da se mogu realizirati u svakom trenutku pa predvidivoj cijeni.

## Izvori
Car Wenxuan od Sjevernog Qija

**Car Wenxuan od (Sjevernog) Qija** ((北)齊文宣帝) (526–559), osobno ime **Gao Yang** (高洋), kurtoazno ime **Zijin** (子進), bio je car i osnivač kineske dinastije Sjeverni Qi. Bio je drugi sin Gao Huana, vrhovnog komandanta vojske i de facto vladara države Istočni Wei. Nakon što mu je godine 549. umro stariji brat i Gao Huanov nasljednik Gao Cheng, postao je regent države Istočni Wei. Godine 550. je natjerao cara Xiaojinga da abdicira i sam preuzeo prijestolje, osnovavši tako dinastiju Sjeverni Qi.

Na samom početku vladavine se istakao brigom za vojna pitanja, te se država Sjeverni Qi nalazila na vrhuncu vojne moći. Također je nastojao ujednačiti poreza davanja svojih podanika, te izdašnim plaćama činovnika suzbiti korupciji. Većinu upravnih poslova je prepustio sposobnom Yang Yinu. Međutim, s vremenom se car Wenxuan razbahatio, postao okrutan i sklon alkoholu, a njegovo hirovito ponašanje državu bacilo u kaos.

## Reference

* *[[Knjiga Sjevernog Qija]]*, vol. 4.
* *[[Historija Sjevernih dinastija]]*, vol. 7.
* *[[Zizhi Tongjian]]*, vols. 157, 158, 159, 160, 162, 163, 164, 165, 166, 167.

|-
Semipelagijanstvo

**Semipelagijanizam** ili **semipelagijanstvo** ("polu"-"pelagijanstvo") je izraz kojim se opisuju kršćanska soteriološka doktrina koja pokušava napraviti kompromis između nauka o predestinacija i pelagijanskog nauka o tome da čovjekovo spasenje ovisi isključivo o njegovoj slobodnoj volji. Semipelagijancima u tu svrhu služi razlikovanje nastanka vjere i jačanja vjere; za nastanak vjere je nužna slobodna volja svakog vjernika; dok jačanje vjere ovisi o Božjoj milosti. Taj je koncept Rimokatolička crkva proglasila heretičkim na Drugom saboru u Orangeu 529.

Sam izraz "semipelagijanizam" se prvi put počeo koristiti od strane kršćanskih teologa krajem 16. vijeka.

## Vanjske veze
* Elwell Evangelical Dictionary Definition of Semi-Pelagianism 
*
Predodređenje

**Predodređenje** ili **predestinacija** (lat: *praedestinatio*) je učenje po kome su sva dešavanja unapred predodređena sudbinom ili Božjom voljom. Predodređenost ne isključuje potpuno slobodnu volju i slobodu delovanja, već ih samo ograničava i podređuje božjoj volji i božjoj milosti.

## Predodređenje u hrišćanstvu

Predodređenje u hrišćansko-teološkom smislu je božja odluka po kojoj su neki ljudi unapred određeni za spasenje, a drugi unapred osuđeni na večno prokletstvo. Predodređenje se temelji na nedokučivosti božjih namera i božjeg izbora, ali ipak postoje izvesni znaci kao npr. oni da nekima „sve ide na dobro" i da po tome oni mogu naslutiti da su „božji izabranici". Nagoveštaji ove doktrine nalaze se kod apostola Pavla: „Jer Mojsiju govori: koga ću pomilovati, pomilovaću, i na koga ću se smilovati, smilovaću se"; „Tako dakle niti stoji do onoga koji hoće, ni do onoga koji trči, nego do Boga koji pomiluje" (Rim. 8, 28; 9,15,16).

Učenje o predestinaciji, tj. o spasenju koje ne zavisi od ljudske slobodne volje nego od božje milosti, razvio je sveti Avgustin u raspravi sa Pelagijem, kao konsekvencu svoga učenja o istočnom grehu. Kasnije je u katoličkoj crkvi ovo učenje odbačeno, odnosno potisnuo ga je rimski semi-pelagijanizam. Kalvin je učenje o predodređenosti prihvatio kao dogmu i uveo u reformisanu crkvu. Danas ono u protestantizmu, a posebno kalvinizmu, predstavlja jednu od dominantnih tema.

## Predodređenje u islamu

U islamu, verovanje u predodređenost (kader) podrazumeva da je sveznajući Bog (Alah) odredio sve što će se desiti. On je stvorio stvorenja prema svome praiskonskom znanju i mudrosti. Njemu je sve poznato i to je zapisano u „Levhimahfuzu“. Alah je hteo da stvorenja postoje i on ih je stvorio i ništa se ne dešava niti postoji bez njegove volje i stvaranja.

## Reference

## Vanjske veze
* Sloboda i predodređenje u islamu 
* Sloboda i predodređenje u pravoslavlju
530.

__NOTOC__
Godina **530.** (**[[rimske brojke|DXXX]]**) bila je redovna godina koja počinje u utorak u julijanskom kalendaru. U svoje vrijeme je bila poznata kao **Godina konzulstva Lampadija i Proba** (ili, rjeđe, **godina 1283. ''[[Ab urbe condita]]***). Oznaka 530. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.



== Događaji ==
<onlyinclude>
* [[Bizant]]ski pravnik [[Tribonijan]] postaje *quaestor sacri palatii* na dvoru cara [[Justinijan I|Justinijana]].
* [[22.9.]] - [[Papa Bonifacije II|Bonifacije II]] nasljeđuje [[Feliks IV|Feliksa IV]] kao 55. po redu [[papa]].
* [[Bitka kod Dare]]: [[Vizantijsko Carstvo|Bizantski]] vojskovođe [[Belisarius|Belizar]] i [[Hermogenes (magister officiorum)|Hermogen]] nanose težak poraz [[Sasanidska Perzija|Perzijancima]] zaustavivši njihov dalji prodor u rimsku Mezopotamiju.
* [[Bitka kod Satale (530)|Bitka kod Satale]]: Bizantske trupe pod generalom [[Sittas|Sitom]] nanose poraz Perzijancima i zaustavljaju njihov prodor u [[Rimska Armenija|rimski dio Armenije]].
* [[Hilderik]], kralj [[Vandali|Vandala]] i [[Alani|Alana]], je svrgnut od strane svog rođaka [[Gelimer]]a.
* [[15.12.]] - Justinijan određuje drugu po redu komisiju čiji je zadatak na jednom mjestu prikupiti i zapisati sva relevantna mišljenja [[rimsko pravo|rimskih pravnika]]; njihov rad je kasnije objavljen kao *Pandekta'' (Digestae), drugi po redu dio Corpus iuris civilisa.
* Sv. Brendan se, prema predaji, penje na vrh planine Mount Brandon u Irskoj kako bi pokušao ugledati Amerike.
* Izrađen mozaik na podu sinagoge u Maonu (Menois), a koji se danas čuva u Muzeju Izraela u Jeruzalemu (približni datum).
* Sagrađen hram Višnua u Deogarhu (u današnjoj indijskoj državi Uttar Pradesh) (približni datum).


## Rođenja
* Car Xuan od Chena
* Dallan Forgaill, kršćanski irski pjesnik. 
* Venancije Fortunat, latinski pjesnik, pisac himni i kršćanski biskup

## Smrti
* 22.9. &ndash; Papa Feliks IV
* Cado ap Gerren, kralj Dumnonije, (naslijedio ga je sin Custennin ap Cado)
* Erzhu Rong, kineski gospodar rata
* Xiao Baoyin, kineski princ iz dinastije Južni Qi

## Reference
Rimsko-partski ratovi

**Rimsko-partski ratovi** je naziv za niz oružanih sukoba koji su od sredine 1. vijeka pne. do početka 3. vijeka na Bliskom istoku vodio između rimske države - Republike, potom Carstva - i njenih klijentskih država na jednoj, te Partskog Carstva i njegovih klijentskih država na drugoj strani. S obzirom da su Parti bili narod srodan Perzijancima, a njihovi vladari sebe smatrali legitimnim nasljednicima drevnog Perzijskog Carstva, ponekad se smještaju u okvir šire cjeline poznate kao rimsko-perzijski ratovi; dio historičara, pak, taj izraz koristi tek za kasnije sukobe koji su počeli nakon rušenja Partskog i osnivanja "pravog" Perzijskog, odnosno Sasanidskog Carstva.

Uzrok za početak sukoba je bio kolaps Seleukidskog Carstva u 1. vijeku pne. koji je stvorio veliki vakuum moći na području Levanta, Kavkaza i istočnog dijela Male Azije, a koji su nastojali ispuniti Partsko Carstvo prodirući sa istoka (koje je krajem 2. vijeka pne. bilo zauzelo najveći dio seleukidskih teritorija, uključujući Mezopotamiju) i Rimska Republika zainteresirana da svoju kontrolu Mediterana zaokruži osvajanjem Levanta. Prvi kontakti Parta i Rimljana datiraju s kraja 2. vijeka pne. ali su prvi sukobi nastali tek 66. pne. pred kraj trećeg mitridatskog rata kada su područje Levanta i dijelove Kavkaza zauzeli rimski vojskovođe Lukul i Pompej, te je tako nastao spor s Partima oko granice na Eufratu. Nastojanje da se taj spor riješi je godine 53. pne. doveo do bitke kod Kare i katastrofalnog rimskog poraza, koji je stvorio famu o Partima kao najuspješnijim i nesavladavim protivnicima rimske države. Takvo mišljenje, s druge strane, nisu opravdali kasniji sukobi u kojima su Rimljani tradicionalno pobjeđivali Parte i postepeno širili svoje teritorije na istok, pri čemu su im veće probleme činili logistički problemi i politički obziri vlastitih vlastodržaca, nego otpor samih Parta. Rimski car August je 20. pne. formalizirao mirovni sporazum koji se održao gotovo cijeli vijek, te je stvorio mrežu rimskih klijentskih država na istočnim granicama, u koje je u kraćim periodima bilo uključeno i Partsko Carstvo. Taj je sistem zamijenjen u drugoj polovici 2. vijeka kada su rimski vladari otpočeli agresivniju politiku prema istoku, u kojoj se najviše istakao Trajan koji je Rimskom Carstvu pripojio Mezopotamiju. Međutim, već njegov nasljednik Hadrijan je odustao od tih osvajanja, stvorivši još jedan duži period mira, prekinut 160-ih u doba careva Marka Aurelija i Lucija Vera; rimske vojne pobjede u tom sukobu je, pak, zasjenilo izbijanje Antoninske kuge koja se smatra katalizatorom procesa koji će tri vijeka kasnije dovesti do propasti Carstva. Ratovi s Rimom, su s druge strane, daleko brže iscrpili partsku državu, koja je početkom 3. vijeka kolabirala uslijed ustanaka domorodačkih Perzijanaca; oni će stvoriti novo Sasanidsko Carstvo koje će se pokazati kao daleko opasniji protivnik Rimljanima i potisnuti rimske granice na zapad.

## Vanjske veze
* www.allempires.com
John McEnroe

**Džon Patrik Makenro mlađi** (*John Patrick McEnroe, Jr.*; rođen 16. februara 1959) je bivši američki profesionalni teniser, koji je 3. marta 1980. od Bjerna Borga preuzeo 1. mesto na ATP listi. Osvojio je sedam grend slem titula u singlu - triput Vimbldon i četiri puta Otvoreno prvenstvo Sjedinjenih Država - devet u muškom dublu i jednu u mešovitom dublu.

Makenro je bio prepoznatljiv po odličnoj igri na mreži i izrađenom volej-udarcu. Poznat je po rivalstvu s teniserima Bjernom Borgom, Džimijem Konorsom i Ivanom Lendlom; svađama i kritikama upućenim sudijama i teniskim čelnicima; i po svojoj frazi "Je l'vi to mene zavitlavate!" (engl. *"You cannot be serious!"*) koju je upućivao glavnom sudiji tokom Vimbldona 1981. Godine 1999. primljen je u tenisku Kuću slavnih.

## Stil igre
Najveća prednost Džona Makenroa bili su njegovi servisi i voleji. Takođe je poznat po servisima sa puno rotacije. Zahvaljujući brzim refleksima, Mekinro je mogao da vrati gotovo svaki servis protivnika. Igra mu je bila brza i napadačka. Kad god je imao priliku izlazio je na mrežu. Varijacija i brzina njegove igre omogućavale su mu da pobedi protivnika koji je mnogo jači od njega na psihološkom planu. Ali, Makenro je brzo postao poznati po temperamentu teškom podnošenju poraza. Često se žalio na sudijske odluke i svađao s glavnim sudijama. Jedna od njegovih najpopularnijih fraza je "Je l' vi to mene zavitlavate?" (engl. *"You cannot be serious!"*), koju je često izgovarao tokom Vimbldona 1981.

## Grend slem finala
### Singl (11)
#### Pobede (7)

##### Porazi (4)

#### Muški dubl (12)
##### Pobede (9)

##### Porazi (3)

#### Mešoviti dubl (1)
##### Pobeda (1)

## Grend slem rezultati u singlu

NO = turnir nije održan.

N = nije učestvovao na turniru.

SR = koliko je turnira osvojio od onih na kojima je učestvovao.

## Vanjske veze

* Džon Makenro na sajtu ATP.
* Džon Makenro  na sajtu ITF.
* Džon Makenro  na sajtu Dejvis kupa.
Ali Abdulah Saleh

**Ali Abdullah Saleh** (; Bait el-Ahmar, 21. marta 1942. – Sana, 4. decembra 2017.), jemenski političar. Predsjednik Sjevernog Jemena (1978–90) i Jemena (1990–2012). Bio je prvi predsjednik nakon ujedinjenja Sjevernog Jemena i Južnog Jemena 1990. Saleh je prije toga služio kao predsjednik Jemenske Arapske Republike (Sjeverni Jemen) od 1978. do 1990. godine, kada je preuzeo dužnost predsjednika Predsjedničkog vijeća Jemena nakon ujedinjenja. Predstavlja najdugovječnijeg predsjednika Jemena, koji je vladao od 1978. do 2012. Saleh je potpisao sporazum Savjeta za zaljevsku suradnju u novembru 2011, čime je omogućio svom potpredsjedniku da postane v.d. predsjednika sve do 21. februara 2012; na taj datum je potpredsjednik trebao preuzeti predsjedničku dužnost. 22. januara je jemenski parlament izglasao zakon kojim se Salehu daje imunitet od krivičnog progona te je napustio Jemen kako bi se liječio u SAD.

Za vrijeme građanskog rata se sa svojim pristašama priključio Husijima. U decembru 2017. je odlučio prijeći na stranu pro-saudijske alijanse, odnosno okrenuti se protiv Husija. To je u Saani dovelo do žestokih sukoba njegovih pristaša i Husija, u kojima je 4. decembra ubijen.

## Reference

## Eskterni linkovi
* President Ali Abdullah Saleh  profile from the National Information Center of Yemen, (in French )
* President Ali Abdullah Saleh  official Yemen government website
* Ali Abdullah Saleh Family in Yemen Govt and Business , Jane Novak, *Armies of Liberation* blog, April 8, 2006
* Timeline: Saleh's 32-year rule in Yemen , *[[Reuters]]*, 22 March 2011
* In Yemen, onetime foes united in opposing President Saleh, Sudarsan Raghavan in Sanaa, *[[The Washington Post]]*, 25 March 2011
* Profile: Yemen's Ali Abdullah Saleh, *[[BBC News]]*, 23 April 2011

|-

|-
Nikola Gruevski

**Nikola Gruevski** (; rođen 31. avgusta 1970. u Skoplju) je predsednik stranke VMRO-DPMNE od maja 2003. Prethodno je bio potpredsednik iste partije. Od septembra 2002. godine je bio poslanik u Skupštini Republike Makedonije (Sobranie na Republika Makedonija).

Od decembra 1999. do septembra 2002. godine, Nikola Gruevski je bio ministar finansija u vladi Ljupča Georgijevskog (Ljubčo Georgievski). Prethodno je bio ministar bez resora i ministar za ekonomiju, kao i guverner u Svetskoj banci i u Evropskoj banci za obnovu i razvoj – EBRD. Takođe, bio je predsednik Državne komisije za hartije od vrednosti i predsednik brokerske asocijacije Republike Makedonije.

Od 28. jula 2006. do 15. januara 2016. godine Nikola Gruevski bio je premijer Republike Makedonije, nakon čega je podneo ostavku zbog velike političke krize.

Deda Nikole Gruevskog, Nikolaos Grujos (Γρούιος) borio se u Grčko-italijanskom ratu i njegovo ime je upisano u spomenik poginulima u balkanskim i svetskim ratovima u mestu Ahalada u prefekturi Florin.

Nikola Gruevski je 1994. godine diplomirao na Ekonomskom fakultetu Bitoljskog univerziteta „Kliment Ohridski”. Sem ovog, ima i diplomu londonskog Instituta za hartije od vrednosti. Nikola Gruevski je 11. decembra 2006. godine magistrirao na ekonomskom fakultetu pri univerzitetu Sv. Đirilo i Metodije u Skoplju.

Dana 17. aprila 2014, opozicija je objavila dokumente i vremena snimljenih telefonskih poziva, optužujući premijera, za uzimanje mita sa ciljom da ubrza nelegalne prodaje banke. Navodni počinjeni prestupi od strane premijera u okviru korupcije i organizovanog kriminala se odnose u slučaju prodaje akcija "Makedonske banke" i prihvatanje 1,5 miliona u gotovini od strane premijera. Opozicija je takođe dostavila dokaze o prihvatanju novca, pokazujući zaptivka VMRO-DPMNE i potpis bivšeg sekretara stranke u 2006. Ovaj slučaj isto tako važi i za utaju poreza. SDSM je podnela zahtev za forenzičko ispitivanje snimka, koje je obavljeno u Beogradu od vještaka iz oblasti informacionih tehnologija.

Gruevski je oštro odbacio optužbe.

## Reference

## Vanjske veze

* Biografija - Nikola Gruevski
Socijalistička partija (Portugal)

**Socijalistička partija** () je socijaldemokratska politička stranka koja djeluje u Portugalu. Osnovana je godine 19. aprila 1973. u tadašnjem zapadnonjemačkom gradu Bad Münstereifel od strane emigrantskih portugalskih političara socijalističke orijentacije. U Portugalu je počela legalno djelovati nakon Revolucije karanfila 1974. te pobijedila na prvim demokratskim izborima - za Konstituantu 1975. i za Nacionalnu skupštinu 1976. godine. U opoziciju je otišla nakon poraza od desničarske Socijaldemokratske partije 1979. ali je sa socijaldemokratima od 1983. bila u velikoj koaliciji. Od 1987. do 1995. je bila u opoziciji, potom na vlasti od 1995. do 2002. te opet u opoziciji do 2005. godine.

Socijalistička partija se u ideološkom smislu profilirala u stranku lijevog centra, koja je u društvenim pitanjima liberalna, dok se u ekonomskim pitanjima drži načela Trećeg puta, odnosno zagovara slobodno tržište. Socijalistička partija je članica Socijalističke internacionale kao i Partije evropskih socijalista.

Globalna recesija je teško pogodila Portugal upravo pod vladavinom socijalista i premijera Jose Socratesa, prisiljenog poduzimati nepopularne mjere ukidanja brojnih socijalnih prava u svrhu očuvanja financijske stabilnosti. Zbog toga je Socijalistička partija izgubila parlamentarne izbore održane 5. juna 2011.

## Vanjske veze
* Službeni website 
* Official Website - Featured links
Yuan Hao

**Yuan Hao** (元顥) (? -529), kurtoazno ime **Ziming** (子明), bio je kineski/Xianbei princ i pretendent na prijestolje dinastije Sjeverni Wei. Bio je unuk cara Xianwena i nećak Xiaowena. Za vrijeme Xiaowenovog nasljednika Xuanwua njegov otac Yuan Xiang (元詳) je umro u zatvoru; sam Yuan Hao je dobio generalski čin, ali je smijenjen. Yuan Hao je, pak, prinčevsku titulu i generalski čin ponovno dobio tek kada je 520. Yuan Cha postao regent malodobnog cara Xiaominga. Njega je zadržao i kada je 525. vlast preuzela carica majka Hu. Godine 528. je carica Hu otrovala vlastitog sina i tako izazvala krvavu pobunu generala Erzhu Ronga u kojoj je svrgnuta; u kaosu koji je nastao, Yuan Hao je razmišljao da se proglasi carem, ali nakon što su njegovi planovi razotkriveni, prisiljen je bježati na jug, na teritoriju dinastije Liang. Tamo mu je car Wu pružio utočište, a kasnije i trupe generala Chen Qingzhija s kojima je krenuo na sjever i osvojio teritorije južno od Žute rijeke, uključujući prijestolnicu Luoyang, odakle su pobjegli Erzhu Rong i car Xiaozhuang. Njegova vlast je, međutim, bila kratkog vijeka; Yuan Hao je postao previše bahat, okrenuvši protiv sebe i trupe Lianga i lokalno stanovništvo, a istovremeno je ignorirao Erzhu Ronga. Iznenadni noćni napad Erzhu Ronga, u kome je zarobljen Yuan Haov sin, doveo je do kolapsa Yuan Haovih snaga. Yuan Hao je napustio Luoyang, ali je prilikom bijega ubijen; glava mu je donesena Erzhu Rongu koji je zajedno sa Xiaozhuangom preuzeo vlast.
Rust Belt

**Rust Belt**, na engleskom doslovno: **Pojas hrđe**; u prošlosti poznat i kao Manufacturing Belt ("Proizvodni pojas") i Factory Belt ("Tvornički pojas"), je zajednički naziv za područja sjeveroistočnih i srednjeatlantskih država SAD, te istočnog dijela američkog Srednjeg zapada koje je u posljednjoj četvrtini 20. vijeka pogodila deindustrijalizacija.

## Vanjske veze
* Industrial Heartland photo
Sun Belt

**Sun Belt** (na engleskom doslovno: ***Sunčev pojas***) je kolokvijalni naziv za područje SAD koje se prostire od tradicionalnog Juga do Jugozapada, odnosno sva područja koja se okvirno nalaze južno od 36. paralele. Ime je dobila po blagoj i toploj klimi, odnosno velikom broju sunčevih dana u godini.

Od 1960-ih to područje bilježi značajan porast stanovništva, koji se tumači kako velikim prilivom imigranata iz Meksika i Latinske Amerike, tako i dolaskom ostarjelih i umirovljenih baby boomera koje privlači topla klima, te širokom upotrebvom klima-uređaja koji život na tim područjima čine podnošljivim.

## Literatura
* B. L. Weinstein and R. E. Firestine, Regional Growth and Decline in the United States: The Rise of the Sunbelt and the Decline of the Northeast (1978)
* Hollander, Justin B. (forthcoming, 2011). Sunburnt Cities: The Great Recession, Depopulation, and Urban Planning in the American Sunbelt. London/New York: Routledge.
Socijaldemokratska partija (Portugal)

**Socijaldemokratska partija** (, PSD) je liberalno-konzervativna politička stranka koja djeluje u Portugalu. Osnovana je godine 1974. neposredno nakon Revolucije karanfila pod imenom **Demokratska narodna partija** (, PPD). Prvi put je na vlast došla 1979. godine, a od 1983. do 1987. bila u velikoj koaliciji sa svojim tradicionalnim suparnicima iz Socijalističke partije; od 1987. do 1995. je ponovno vladala sama, a od 1995. do 2002. bila u opoziciji. Od 2002. do 2005. je bila na vlasti, kada ju je vodio Jose Manuel Barroso, današnji predsjednik Evropske komisije. Tada su je opet smijenili socijalisti.

Usprkos imena, Socijaldemokratska partija se u ideološkom smislu tradicionalno smješta u desni centar, odnosno uglavnom okuplja pristaše liberalne i konzervativne ideologije, ali i desne populiste. PSD je od kraja 1990-ih član Evropske narodne partije (EPP).

## Vanjske veze
* Socijaldemokratska partija službena stranica
Ollanta Humala

**Ollanta Moisés Humala Tasso** (Lima, 26. jun 1962. – ) je peruanski političar ljevičarske orijentacije, koji je od 2011. do 2016. obnašao poziciju predsjednika Perua. Otac mu je radikalni indijanski nacionalist Isaac Humala. Sam Humala se 1982. priključio peruanskoj vojsci gdje je napredovao do čina potpukovnika, istakavši se u ratu protiv moističkog pokreta Sendero Luminoso kao i Cenepa rata protiv Ekvadora 1995. Godine 2000. je vodio neuspješni pokušaj puča protiv tadašnjeg predsjednika Fujimoria u kome je zarobljen, ali kasnije amnestiran nakon Fujimorijevog pada.

Za predsjednika se prvi put natjecao 2006. godine, istakavši kao svoj ideološki uzor venezuelanskog predsjednika Huga Chaveza i osvojio je najviše glasova u prvom krugu, da bi ga u drugom krugu porazio umjereno lijevi kandidat Alan Garcia. Godine 2011. se ponovno natjecao za predsjednika i u drugom krugu uspio poraziti Keiko Fujimori, kćer bivšeg predsjednika. Godine 2016. nasljedio ga je Pedro Pablo Kuczynski.

## Vanjske veze

* Partido Nacionalista Peruano  
* Union por Peru  
* Biografija
Vizantijsko-persijski ratovi

**Vizantijsko-persijski** ili **Bizantsko-sasanidski ratovi** je naziv za niz oružanih sukoba koji su se od početka 5. do početka 7. vijeka na području Bliskog Istoka vodili između Bizantskog (Istočnog Rimskog) Carstva na jednoj, te Perzijskog (Sasanidskog) Carstva na drugoj strani. Tradicionalno se smatraju dijelom šire cjeline koju čine rimsko-perzijski ratovi, odnosno njihovom posljednjom fazom. Karakteristični su po tome što bi se mogli nazvati i vjerskim ratovima, s obzirom da je jedan od povoda bilo neprijateljstvo zoroastričkih Perzijanaca prema kršćanstvu, tadašnjoj službenoj religiji Bizanta. Tokom ratova je Bizant uglavnom bio u defanzivi, dijelom zato što je raspolagao manjom teritorijom i ljudsko-materijalnim resursima od nekadašnjeg Rimskog Carstva čije je teritorije na zapadu s promjenjivim uspjehom pokušavalo zauzeti i zadržati; posljednji od ratova je Bizant doveo na sam rub propasti, ali je car Heraklije u njemu uspio izvojevati pobjedu. Ona je, međutim, postala bespredmetna, s obzirom da su obje velike sile bile iscrpljene i njihovu slabost su iskoristili Arapi, zauzevši sporne teritorije a potom uništivši Sasanidsko Carstvo.

## Reference

## Literatura
* 
* 
* 
* 
* 
* 
*
Irska poezija

**Irska poezija** je specifična po tome što je njen razvoj i historiju, slično kao i irske književnosti općenito, obilježilo korištenje dva jezika - irskog i engleskog. Postojanje te dvije tradicije i međuodnos, kao i odnosi sa drugim književnostima na engleskom jeziku, su stvorili prilično raznovrstan opus koji se teško može kategorizirati. Irska poezija se, usprkos tome, smatra jednim od najprepoznatljivijih elemenata irske kulture.

Najstarije sačuvane irske pjesme (na drevnom irskom jeziku) datiraju s početka 6. vijeka, dok najstarije irske pjesme na engleskom jeziku datiraju iz 14. vijeka. Međusobni uticaji te dvije tradicije su kulminirali u 19. vijeku kada se stvara poezija na engleskom jeziku koja preuzima teme i modele iz poezije na irskom jeziku. Tome su najveći doprinos dali pjesnici Keltskog preporoda s kraja 19. i početka 20. vijeka.

## Poznati irski pjesnici
* W. B. Yeats
* Seamus Heaney

## Vanjske veze
* Wake Forest University Press, premier publisher of Irish poetry in North America
* Poetry Forum for Northern Ireland ,
* SHOP contemporary poetry publishers 
* Then Go Beyond the Reach of Road: An Evening with Poet Peter Fallon Poetry reading at Boston University, video, March 30, 2009
* http://bill.celt.dias.ie/vol4/browseatsources.php?letter=A#ATS7714
* http://www.podcasts.ie/featured-writers
Mount Brandon

**Mount Brandon** ili **Brandon Mountain** (, doslovno "Brendanovo brdo") je 952 m visoka planina u Irskoj smještena na poluotoku Dingle Peninsula u Grofoviji Kerry. Ime je dobila po sv. Brendanu, irskom kršćanskom misionaru koji se po predaji, početkom 6. vijeka popeo na njen vrh kako bi pokušao ugledati Ameriku na zapadu. Danas je vrh te planine mjesto hodočašća irskih katolika.

## Reference

## Vanjske veze

* Description WWII FW200 Brandon Mountain Crash 
* Photographs Crash Site Mount Brandon Eire 1996
Maon

**Maon** se može odnositi na:
* Preon, teoretska komponenta kvarkova
* Ma'on (Har Hebron), jevrejsko naselje na Zapadnoj obali
* Ma'on (Judeja), naselje koje se spominje u hebrejskoj Bibliji, dom Nabala
Muzej Izraela

**Muzej Izraela u Jeruzalemu** (, *Muze'on Yisrael, Yerushalayim*) je nacionalni muzej Izraela sa sjedištem u Jeruzalemu, osnovan 1965. godine. Nalazi se u četvrti Giva Ram, u blizini Kneseta, izraelskog Vrhovnog suda i Hebrejskog univerziteta.

Smatra se jednim od vodećih umjetničkih i arheoloških muzeja na svijetu. Osnovan je na poticaj nekadašnjeg gradonačelnika Teddyja Kolleka. Poznat je po velikoj zbirci eksponata biblijske arheologije, jevrejske ceremonijalne umjetnosti, etnografije, lijepih umjetnosti, predmeta iz Afrike, Sjeverne i Južne Amerike, Oceanije i Dalekog Istoka, te rijetkih rukopisa i drevnih statua. Unutar muzeja se nalazi i specifično dizajnirana zgrada poznata kao Svetište Knjige, koja sadrži Svitke Mrtvog mora i predmete otkrivene u Masadi. U muzeju se nalazi ukupno preko 500.000 eksponata, od kojih se njih 7.000 mogu pogledati online.


File:Jerusalem Schrein des Buches BW 1.JPG|
File:Jerusalem Modell BW 2.JPG|


## Vanjske veze

* Israel Museum website
* Israel Museum website 
** Programs and Events Languages عربي
Deogarh

**Deogarh** () je selo u Indiji, smješteno u blizini grada Lalitpur u državi Uttar Pradesh. Nalazi se u blizini nekadašnje granice sa kneževinom Gwalior, čija teritorija čini današnju državu Madhya Pradesh. Poznato je po nizu spomenika iz doba Gupta Carstva, smještenih na brdu gdje se nalazila tvrđava na desnoj obali rijeke Betwa. Mnogi od tih spomenika su hinduističkog i džainističkog porijekla.

Od njih je najpoznatiji hram posvećen Gospodaru Višnuu, sagrađen u doba Gupta, danas poznat pod imenom Hram Dashavatara, a koji predstavlja najstariji Panchyatana u Sjevernoj Indiji. U njemu je prikazano deset inkarnacija Višnua.

## Reference

## Vanjske veze

* Google maps
Orlovo jezero

**Orlovo jezero** je malo vještačko jezero na planini Ozren, u opštini Petrovo, u Bosni i Hercegovini.

Jezero površine oko 1500 m² nalazi se kod ušća Studenog potoka u rječicu Jadrinu. Nastalo je pregrađivanjem toka Studenog potoka, koji na tom mjestu puni usjek između strmih i oštrih kosina. Prosječna dubina jezera je oko 2 m.

Osim običnom vodom iz potoka, jezero se puni i mineralnom vodom iz obližnjeg izvora.

Uz jezero se nalazi ugostiteljski objekat u izgradnji. Po kosinama pored jezera i u okolini jezera nalaze se brojni otvori nastali traganjem za rudom azbesta, koja je obrađivana u obližnjoj tvornici azbesta.

## Reference
Blidinje

**Blidinje jezero** je jezero na području opština Posušje i Tomislavgradu, Federacija BiH, u Bosni i Hercegovini. Nalazi se u dnu Dugog polja, na nadmorskoj visini od 1.184 metara. Ovo je najveće planinsko jezero u Bosni i Hercegovini. Nalazi se na 1.185 metara nadmorske visine. Nastalo je začepljivanjem ponora i poplavljivanjem polja krajem 19. stoljeća. Dužina jezera iznosi oko 2,5 kilometara, širina oko 2,1 kilometar, a maksimalna dubina jezera je oko 3 metra. Prosječna dubina jezera je oko pola metra. Površina jezera je oko 6&nbsp;km². Jezero se prvenstveno napaja vodom topljenjem snijega sa okolnih planina, Vrana i Čvrsnice. Prilaz jezeru je preko gradova Jablanice, ili preko Posušja.

## Zaštićeno područje
Zbog svojih geomorfoloških osobina, bogatstva biljnog i životinjskog svijeta odručje oko jezera i jezero je 30. marta 1995. godine proglašeno parkom prirode. Na ovom jedinstvenom području do sada je evidentirano oko 1 500 različitih biljnih vrsta, od čega su više od 200 endemske, reliktne i subendemske. Park prirode Blidinje je poznat i kao najveće stanište endemskog bjelokorog bora munike.
 
Park prirode Blidinje nalazi se u Herecgovini, u sjevernoj zoni [Dinaridi|[Dinarida]], sjeverozapadno do Mostara, na desnoj obali Neretve. Sa istočne strane graniči se sa kanjonom Neretve, sa sjeverne strane kanjonom rijeke Doljanke, a sa južne kanjonom rijeke Drežanke. Park se prostire na površini od 358 km2, i obuhvata područje planinskih masiva Čvrsnice, Čabulje i Vrana. Središnjim dijelom Parka dominira Dugo polje, tipična kraška uvala. Ima oblik korita, dugo je oko 12km, široko od 2 do 3 km, a nalazi se na visini od 1250 m.
Administrativno je u sastavu tri hercegovačke županije i pet različitih općina.

## Galerija slika

## Vanjske veze

* Članak o jezeru na -{www.bistrobih.ba}- 

## Reference
Dumnonija

**Dumnonija** () je britsko post-rimsko kraljevstvo koje je postojalo na području današnje Jugozapadne Engleske od kraja 4. do kraja 8. vijeka. Ime je dobilo po britskom plemenu Dumnoncima, čija je teritorija pala pod rimsku vlast oko 78. ali za koje dio historičara vjeruje da su zadržali određeni stepen autonomije, odnosno manje se romanizirali u odnosu na ostatak rimske Britanije. Većina vladara te države i najvažniji događaji se spominju u izvorima čije tumačenje otežava miješanje historije, mita i pseudohistorije. Teritorije države je zauzeo anglosaksonski vladar Egbert od Wessexa između 813. i 822. Ostatak Dumnonije se neko vrijeme očuvao kao Kraljevina Cornwall.

Dumnonija se često spominje kao jedan od kandidata za historijsku podlogu legendi o kralju Arthuru.

Od 4. vijeka je u današnjoj Bretanji postojala država Domnonija, za koju se vjeruje da su je osnovali dumnonski doseljenici iz Britanije.

## Izvori
Cador

**Cado** ili **Cador** (fonetski: Kador, ) je bio legendarni kralj Dumnonije, poznat prije svega kao rođak kralja Arthura. Opisuje se kao sin historijskog kralja Gerrena i dobar prijatelj kralja Caradoca od Gwenta. Prema *Historiji Britanije* Geoffreya od Monmoutha je bio staratelj kraljice Guinevere, a sam rimskog porijekla.
Rimska Armenija

**Rimska Armenija** je izraz kojim se u najširem smislu podrazumijeva historija Armenije u kome su svi ili dijelovi teritorija sa authohtonim armenskim stanovništvom bili pod posrednom ili neposrednom vlašću rimske države. U užem smislu se pod time podrazumijeva rimska provincija Armenija koju je za vrijeme svog osvajačkog pohoda osnovao car Trajan 114. ali i ukinuo njegov nasljednik Hadrijan 118. godine. U najširem smislu se pod time podrazumijevaju dijelovi Armenije pod vlašću kako Rimskog, tako i Bizantskog Carstva. U tom periodu Armenija je često bila povod i jedno od glavnih poprišta rimsko-perzijskih ratova koji su se vodili s promjenljivim ishodom, i u kojima je Armenija prelazila pod kontrolu Partskog, odnosno Sasanidskog Carstva na istoku. Bizantski period je završio tek 1071. kada su Armeniju konačno zauzeli Turci Seldžuci.

## Povezano

* Armensko Kraljevstvo

## Izvori
* 
* 
* Migliorati, Guido. *Cassio Dione e l'impero romano da Nerva ad Antonino Pio: alla luce dei nuovi documenti*. Editore Vita e Pensiero. Roma, 2003 
* Mommsen, Theodore. *The provinces of the Roman Empire*. Barnes & Noble Books. New York, 1996
Bitka kod Satale (530)

**Bitka kod Satale** se odigrala u ljeto 530. za vrijeme Iberijskog rata kraj Satale u bizantskoj Armeniji između bizantske vojske pod Sitom na jednoj, i perzijske vojske pod Mihr-Mihroem. Perzijska vojska je prije bitke napredovala prema Satali, nastojeći je staviti pod opsadu. Iako je raspolagao s dvostrukom manjim snagama, Sita je smjelim napadom u perzijsku pozadinu izazvao rasulo i povlačenje perzijske vojske, očuvavši tako bizantske položaje u Armeniji.

## Izvori
Bitka kod Dare

**Bitka kod Dare** se odigrala u sjeverozapadnoj Mezopotamiji 530. za vrijeme Iberijskog rata između bizantske vojske na čelu s Belizarom na jednoj, i perzijske vojske na čelu sa Firouzom na drugoj strani. Završila je bizantskom pobjedom, ali ona nije imala odlučujući karakter, jer su sljedeće godine Perzijanci odnijeli pobjedu nad Belizarom u bitci kod Kalinikuma natjeravši Bizantince na nepovoljan mir 532.

## U popularnoj kulturi
Bitka kod Dare je 2005. rekonstruirana u epizodi BBC-jeve TV-serije *[[Time Commanders]]*.

## Izvori

## Vanjske veze

* Battle of Daras animated battle map  by Jonathan Webb
Hermogen (magister officiorum)

**Hermogen** (, ? - 535/536) bio je istočnorimski (bizantski) velikodostojnik koji je kao *[[magister officiorum]]*, vojni komandant i diplomatski izaslanik služio cara Justinijana za vrijeme Iberijskog rata protiv sasanidske Perzije.

## Literatura
* 
* 
*
Pandekte

**Digeste** (), također poznate i kao **Pandekte** (od *Digesta seu Pandectae*, što dolazi od grčke riječi πανδέκτης pandektes, "sveobuhvatni") je naziv za sažetak najvažnijih tekstova rimskog prava, a koji predstavlja integralni dio zbornika Corpus iuris civilis, koji je objavio bizantski car Justinijan. Sastoji se od 50 knjiga koji sadrže zapise i mišljenja 39 rimskih pravnika o raznim pitanjima; od njih se najviše koriste mišljenja Ulpijana i Julija Paula. Tekst, čiji je najautentičniji prijepis poznat kao Littera Florentina, imao je izuzetan uticaj na razvoj kontinentalnog pravnog sistema u Evropi.
Julije Paul

**Julije Paul** (lat. *Iulius Paulus*, grč. Ιούλιος Παύλος), poznat i kao Pavle, je istaknuti rimski pravnik iz drugog stoleća nove ere. Bio je Papinijanov učenik. Drugi je po zastupljenosti i citiranju svojih dela u Digesta (17% od ukupnog materijala).

Poznat je po izvanrednoj definiciji obligacionog odnosa koja glasi: *Obligationum substantia non in eo consistit ut aliquod corps nostrum aut srvitutem nostram faciat, sed ut alium nobis obstrignat ad dandum aliquid, vel faciendum vel praestandum* ( Suština obligacija ne sastoji se u tome da nam neko pribavi stvar ili službenost, nego da drugoga obaveže prema nama da nam nešto prenese u svojinu , da nam nešto učini ili da na nas prenese državinu).

Glavno njegovo delo zove se *Sententiae* (izreke), i uz Ulpijanove *Regulae* i Gajeve *Institucije* predstavlja glavni izvor iz perioda klasičnog rimskog pravo.
Bonifacije II

**Bonifacije II.** bio je papa od 530. do 532. godine.

Bio je Ostrogot po rođenju i prvi germanski papa u povijesti Crkve. Za nasljednika pape Feliksa IV. izabran je zahvaljujući velikom utjecaju ostrogotskog kralja Atalarika. Bonifacije je jedno vrijeme imao i protupapu, Dioskura, koji je izabran od većine rimskoga svećeništva. Obojica, i Bonifacije i Dioskur, posvećeni su za papu u Rimu 22. rujna 530. godine, ali je Dioskur umro svega dvadeset i dva dana kasnije.

Bonifacijev kratki pontifikat je poznat i po tome što je uveo računanje godina po eri Anno Domini umjesto dotadašnje Ab urbe condita.
Quaestor sacri palatii

**Quaestor sacri palatii** (, pojednostavljeno , na srpskohrvatskom doslovno "kvestor svete palače") je kasno-rimska i bizantska titula koja se koristila za visoke carske službenike zadužene za izradu nacrta zakona. Vjerojatno najpoznatiji *quaestor* u historiji bio je Tribonijan, koji je za cara Justinijana izradio znameniti zakonik *[[Corpus iuris civilis]]*. Titula je kasnije u Bizantu promijenila značenje, odnosno njeni nositelji su umjesto zakonodavne preuzeli upravne dužnosti, uglavnom vezane uz upravu Konstantinopola. Do 14. vijeka je titula postala tek počasna.

## Izvori
* 
* 
*
Dallán Forgaill

**Dallán Forgaill** (također Dallán Forchella; Dallán od Cluain Dalláina, *[[Floruit|fl.]]* 597) bio je rani kršćanski irski pjesnik najpoznatiji kao autor *[[Amra]] Choluim Chille* ("Posmrtnog slova za Colm Cillea"). Bio je glavni Ollam Irske Rana irska pjesma *Rop tú mo baile*, osnova za moderni engleski himan *[[Be Thou My Vision]]*, mu se ponekad pripisuje.
Sita (vizantijski general)

**Sita** ili **Sitas** (, Sittas, ? - 538) je bio bizantski vojskovođa koji se istakao u službi cara Justinijana. Podaci o njegovom ranom životu su oskudni, te se spominje kao *doriphoros* (tjelohranitelj) Justinijanovog strica i prethodnika Justina I. Odatle je postepeno napredovao u vojsci, da bi nakon početka Iberijskog rata bio poslan u Armeniju da se bori protiv Perzijanaca. 528. je dobio čin *[[magister militum]]a* za Armeniju, a potom se istakao porazom kavkaskih nomada Tzana koje je pokrstio i regrutirao u bizantsku vojsku. Godine 530. je uspješno obranio Armeniju od Perzijanaca u bitci kod Satale. Poslije završetka rata je primio brojne počasti; oženio je Komito, sestru carice Teodore. 535. je porazio Bugare u Trakiji, a iste godine je proglašen konzulom. Godine 538. je poslan u Armeniju gdje je poginuo prilikom gušenja lokalne pobune.
Car Xuan od Chena

**Car Xuan od Chena** (陳宣帝) (530–582), osobno ime **Chen Xu** (陳頊), kurtoazno ime **Shaoshi** (紹世), nadimak **Shili** (師利), bio je car the kineske dinastije Chen. Na prijestolje je došao 569. svrgnuvši svog nećaka cara Fei. Najveći dio vladavine se smatrao sposobnim i odgovornim vladarom, koji je uspio proširiti teritoriju dinastije na račun suparničke države Sjeverni Qi. Kada je godine 577. Sjeverni Qi pokorena od države Sjeverni Zhou, dinastija Chen se suočila s ponovno ujedinjenom sjevernom Kinom te je morala prepustiti sva prethodno osvojena područja. Car Xuan je umro 582. godine, ostavivši državu u rukama svog nesposobnog sina Chen Shubaoa pod kojim će država Chen 589. biti pokorena od sjevernjačke dinastije Sui.
Venancije Fortunat

**Venancije Honorije Klementijan Fortunat** (*Venantius Honorius Clementianus Fortunatus*, cca.530–cca.600/609) bio je latinski pjesnik poznat kao autor niza himni na merovinškom dvoru, a koji je kasnije postao biskup Katolička crkva. Iako nije nikada bio službeno kanoniziran, od srednjeg vijeka se slavi se kao **Sveti Venancije Fortunat**.

## Izvori

## Vanjske veze

* http://www.catholicforum.com/saints/saintv40.htm
* ''Catholic Encyclopedia'': St. Venantius Fortunatus
* Poems at The Latin Library (Latin)
530-e

**530-e** su decenija koja je počela 1. januara 530. i završila 31. decembra 539. 

## Događaji i trendovi
* 11.1. 532 - Nika neredi u Konstantinopolu. 
* 532 - U Rimu se u službene potrebe prvi put koristi era Anno Domini.
* 16.12. 533 - Objavljivanjem Pandekta završen *[[Corpus iuris civilis]]*.
* 534 - Predajom kralja Gelimera bizantskom generalu Belizaru završava Vandalski rat, a s njime i Vandalsko Kraljevtsvo; Bizant pod svoju vlast stavlja nekadašnja rimska područja Sjeverne Afrike.
* 534 - Nestaje drugo Burgundsko Kraljevstvo, koje zauzimaju Franci.
* 535 - Započinje Bizantsko-gotski rat.
* 535 - Raspadom dinastije Sjeverni Wei na dva suparnička ogranka Sjeverna Kina podijeljena na države Zapadni Wei i Istočni Wei.
* 9.12. 536 - Bizantski vojskovođa Belizar osvaja Rim.
* 539 - Car Kimmei dolazi na vlast u Japanu.

## Reference
Vragoljanka

***Vragoljanka*** je hrvatski nijemi igrani film snimljen 1918. godine u režiji Alfreda Gruhnuta, koji je i glumio u filmu. Službenu distribuciju je započeo 1919. nakon osnivanja Kraljevine SHS pa se ponekad naziva i prvim igranim filmom u historiji jugoslavenske kinematografije. Danas se smatra izgubljenim. 

## Izvori

## Vanjske veze
*
Tragedija naše dece

**Tragedija naše dece** je jugoslovenski nemi igrani film, snimljen 1922. godine u režiji Petra Dobrinovića. Predstavljao je prvo ostvarenje u produkciji Državne radionice za izradu filmova, organizacije pri Ministarstvu narodnog zdravlja Kraljevine SHS čiji je zadatak bilo snimanje zdravstveno-prosvetnih filmova. Bavio se problemom alkoholizma.=

## Vanjske veze
*
Kačaci u Topčideru

**„Kačaci u Topčideru“** je jugoslovenski nemi igrani film iz 1923. godine. Režirali su ga Dragan Aleksić i Boško Tokin, a scenario su pisali Branimir Ćosić i Boško Tokin. Po žanru je bio komedija, a inspiraciju za radnju su pružali aktivnosti kačaka, odnosno albanskih pobunjenika na Kosovu koji su delovali 1920-ih. Snimanje se odužilo nekoliko godina. Snimljeno je svega 200 metara filma.

## Uloge

## Vanjske veze
*
Dragan Aleksić

**Dragan Aleksić** (7. novembar 1956, Aleksinac) je srpski istoričar. 

Osnovnu školu i gimnaziju završio je u Aleksincu a studije istorije na Filozofskom fakultetu u Beogradu 1980. godine. Magistrirao je 1984. a doktorirao 1997. godine tezom *Privreda Srbije u Drugom svetskom ratu* na Filozofskom fakultetu u Beogradu. Od februara 1981. zaposlen je u Institutu za noviju istoriju Srbije. 

Aleksić se bavi izučavanjem studentske štampe, ruskom emigracijom u Kraljevini Jugoslaviji, partizanskim pokretom i ekonomskom problematikom u međuratnom periodu i Drugom svetskom ratu. 

## Važniji radovi
* *Partizanski odredi u zapadnoj Srbiji u zimu 1941/1942. godine* (magistarski rad)
* *Tokovi revolucije 19* (1986. godine), strane 251-339
* *Studentska štampa u Beogradu posle 1945. godine*, Beograd 1988. godine
* *Ruski-studenti emigranti na Beogradskom unuverzitetu između dva svetska rata*, Tokovi 1-2 (1992. godina)
* *Međunarodni privredni položaj Jugoslavije pred Drugi svetski rat*, *Srbija u modernizacijskim procesima 20. veka*, Beograd 1994. godine.